(ক) পাঁচ ওয়াক্ত ফরয নামায ,  জুমআ ও দুই ঈদের নামায জামাতে আদায় করা হল ইসলামের  শিআর। এছাড়া তারাবী ,  রমযানের বিতর ,  ইস্তি সকা ও সূর্যগ্রহণের নামায জামাতে আদায় করা হাদীস  দ্বারা প্রমাণিত ও সুন্নত। কিন্তু   তাহাজ্জুদসহ অন্যান্য সুন্নত ও নফল নামায শরীয়তের দৃষ্টিতে একাকী ও ঘরে আদায় করার মতো নামায। যে কারণে এগুলোতে আযান-ইকামত এবং জামাতের আয়োজনের বিধান নেই। রাসূলুল্লাহ সাল্লাল্লাহু আলাইহি ওয়াসাল্লাম ,  খোলাফায়ে রাশেদীন ও সাহাবায়ে কেরামের সাধারণ আমল এমনই ছিল। তারা তাহাজ্জুদ ও নফল ঘরে একাকী আদায় করতেন। আমাদের জানামতে হাদীস ও সীরাতের বর্ণনানুযায়ী গোটা নবী-যুগে একটি অথবা দুটি ঘটনাই এমন পাওয়া যায় যে ,  নবী করীম সাল্লাল্লাহু আলাইহি ওয়াসাল্লাম তাহাজ্জুদের নামায শুরু করার পর ,  কোনো সাহাবী এসে ইক্তিদা করেছেন। এ জাতীয় এক দুটি ঘটনা ছাড়া , ( জামাত যেখানে ঘটনাচক্রে হয়ে গিয়েছিল। উপরন   তা ছিল মাত্র এক দুই জনের।) তাহাজ্জুদের জামাতের অন্য কোনো দৃষ্টা ন্ত  পাওয়া যায় না।